《古诗四首呈刘行简给事丈 其二》
宋代·庞谦孺

一室守丘壑，四海无遐想。乐此邻里欢，坐阅草木长。

燕寝北窗下，枕几遂俯仰。清风动柴荆，白日照穷巷。

接目有佳色，到耳无惊响。乐哉心迹安，庶保神气养。

百年茅檐下，邈矣千载上。

作者简介：庞谦孺（一一一七～一一六七），字祐甫，晚号白蘋老人，单州（今山东单县）人，寓居吴兴。高宗绍兴十年（一一四○），以季父恩为将仕郎。历泰州海陵尉，两浙西路提点刑狱司干办公事，江南东路转运司干办公事，镇江府观察推官。孝宗乾道三年（一一六七）权监饶州景德镇，寻卒，年五十一。有《白蘋文稿》十卷，已佚。事见《南涧甲乙稿》卷二二《祐甫墓志铭》。今录诗三十四首。